Floridas "Panthers"

**Floridas "Panthers"** () ir profesionāls ASV hokeja klubs, kas bāzēts Sanraisā, Floridas štatā, ASV. Klubs spēlē Nacionālās hokeja līgas Austrumu konferences Atlantijas okeāna divīzijā. Tas tika dibināts 1993. gadā un kopš dibināšanas brīža spēlē NHL.

Savas pastāvēšanas vēsturē "Panthers" divas reizi ir uzvarējis NHL, tas notika 2023.—24. gada sezonā un otru reizi pēc gada 2025. gadā, 4 reizes ir kļuvis par konferences uzvarētājiem, un četras reizes uzvarējis divīzijā. 1995./96. gada sezonas Stenlija kausa izcīņas finālsērijā viņi zaudēja Kolorādo "Avalanche". Mājas spēles komanda aizvada *[[BB&T Center|Amerant Bank Arena]]* hallē. Komandas kapteinis ir soms Aleksandrs Barkovs.

## Sasniegumi
* **[[Stenlija kauss]]**: 2
** 2023.—24., 2024.—25.
* **Konferences čempioni**: 4
** 1995.—96., 2022.—23., 2023.—24., 2024.—25.
* **Divīzijas čempioni**: 4
** 2011.—12., 2015.—16., 2021.—22., 2023.—24.
* **[[Prezidenta balva|Prezidenta kauss]]**: 1
** 2021.—22.

## Vēsture
Hokeja klubs "Panthers" tika izveidots 1993. gadā, un jau 1993.—94. gada sezonā tas uzsāka spēlēt NHL. Par komandas pirmajām zvaigznēm kļuva vārtsargs Džons Vanbīsbruā, kā arī Robs Nīdermaijers un Skots Melanbijs. "Panthers" sezonu noslēdza, vien par punktu atpaliekot no vietas Austrumu konferences izslēgšanas kārtā.

1995.—96. gada sezonā "Panthers" regulāro sezonu noslēdza ceturtajā vietā Austrumu konferencē. Komandai izdevās sasniegt Stenlija kausa izcīņas finālu, uzvarot gan Bostonas "Bruins", gan arī Filadelfijas "Flyers" un Pitsburgas "Penguins". Finālsērijā "Panthers" ar 0—4 atzina Kolorādo "Avalanche" pārākumu.

Nākamo sezonu komanda uzsāka ar 17 nezaudētu spēļu sēriju, taču sezonas otrajā pusē komandas panākumi nopluka. 1997.—98. gada sezonā "Panthers" jau vairs neizdevās iekļūt līgas izslēgšanas kārtā. 1998.—99. gada sezonā komandai pievienojās krievu uzbrucējs Pāvels Burē. 1999.—2000. gada sezonā Florida iekļuva Stenlija kausa izcīņā, taču jau pirmajā kārtā piekāpās vēlākajai čempionei Ņūdžersijas "Devils".

Turpmākajos gados komandas sniegums ievērojami kritās. 2001.—02. gada sezonu "Panthers" noslēdza ar 60 punktiem. Vien 2011.—12. gada sezonā "Panthers" izdevās kvalificēties Stenlija kausa izcīņai. 2011.—12. gada sezona arī bija pirmā, kurā komandai izdevās izcīnīt uzvaru Atlantijas okeāna divīzijā. Jau pirmajā kārtā "Panthers" septiņās spēlēs piekāpās "Devils", izstājoties no cīņas par Stenlija kausu.

## Spēlētāji
Savulaik komandā spēlējuši tādi spēlētāji kā Skots Melanbijs, Pāvels Burē, Eds Jovanovskis, Rejs Vitnijs un Viktors Kozlovs.

### Pašreizējais sastāvs
*Pēdējoreiz atjaunots 2025. gada 18. oktobrī.*

#### Vārtsargi
* 40  Daniils Tarasovs
* 72  Sergejs Bobrovskis

#### Aizsargi
* 2  Džefs Petri
* 3  Sets Džonss
* 5  Ārons Ekblads (Kapteiņa palīgs)
* 6  Donovans Sebrango
* 7  Dmitrijs Kuļikovs
* 22  Tobiass Bjērnfuts
* 26  Uvis Jānis Balinskis
* 42  Gustavs Forslings
* 77  Niko Mikola

#### Uzbrucēji
* 9  Sems Benets
* 10  Eidžejs Grīrs
* 11  Mekijs Samoskevičs
* 12  Džona Gadžovičs
* 13  Sems Reinharts
* 15  Antons Lundels
* 16  Aleksandrs Barkovs (Kapteinis)
* 17  Evans Rodrigess
* 19  Metjū Tkačuks (Kapteiņa palīgs)
* 23  Kārters Verheigī
* 27  Ētu Luostarinens
* 63  Breds Maršāns
* 70  Jespers Bokvists
* 71  Lūks Kanins
* 63  Kols Švints
* 92  Tomāšs Noseks

### Latvijas hokejisti "Panthers" sastāvā

## Līderi
### Kluba spēlētāju rekordi
* Visvairāk gūto vārtu sezonā: Pāvels Burē, 59 (2000.—01.)
* Visvairāk rezultatīvo piespēļu sezonā: Viktors Kozlovs, 53 (1999.—00.)
* Visvairāk gūto punktu sezonā: Pāvels Burē, 94 (1999.—00.)
* Visvairāk soda minūšu sezonā: Pīters Vorels, 354 (2001.—02.)
* Visvairāk gūto punktu sezonā, starp aizsargiem: Roberts Švēla, 57 (1995.—96.)
* Visvairāk gūto punktu sezonā, starp debitantiem: Jese Belanžē, 50 (1993.—94.)

### Galvenie treneri
*Rodžers Nilsons (1993—1995)
*Dags Maklīns (1995—1997)
*Braiens Marejs (1997—1998)
*Terijs Marejs (1998—2000)
*Dīns Saters (2000—2001)
*Maiks Kīnans (2001—2003)
*Riks Dadlijs (2003—2004)
*Džons Torčeti (2004)
*Žaks Martins (2005—2008)
*Pīters Debors (2008—2011)
*Kevins Dinīns (2011—2013)
*Pīters Horačeks (2013—2014)
*Žerārs Galants (2014—2016)
*Tims Rovs (2016—2017)
*Bobs Būgners (2017—2019)
*Džoels Kvenvils (2019—2021)
*Endrū Brunets (2021—2022)
*Pols Moriss (2022—*pašlaik*)
### Kapteiņi
* Braiens Skradlends (1993—1997)
* Skots Melanbijs (1997—2001)
**Rotējošie kapteiņi 2001.—02. gada sezonā*
** Pāvels Burē
** Pols Lauss
* Olli Jokinens (2003—2008)
* Braiens Makkeibs (2009—2011)
* Eds Jovanovskis (2013—2014)
* Villijs Mičels (2014—2016)
* Dereks Makenzijs (2016—2018)
* Aleksandrs Barkovs (2018—*pašlaik*)

## Audiovizuālās norādes
* ФЛОРИДА ПАНТЕРС - ОБЛАДАТЕЛЬ КУБКА СТЭНЛИ | Как они собирали чемпионский состав 2024? 
## Atsauces

## Ārējās saites

* Kluba oficiālā mājaslapa 
* Hockey-Reference profils  
* Kluba fanu oficiālā mājaslapa